Bualem Sansal

Bualem Sansal (en l'Arabiana: بوعلام صنصال; en la Berberiana: ⴱⵓⴰⵍⴰⵎ ⵙⴻⵏⵚⴰⵍ, Buelam Sensal: n. Tisemsilt (Franc-Aljeria), la 15ma di oktobro 1949) esas Aljeriana skriptisto, esayisto. Il skribas en la Franciana ed obtenis la Franciana nacionaneso en 2024.

Biografio

Naskis ek Marokana patro e Franciana matro. Il studiis por injenioreso ed ekonomiisto. Pos docir e duktir firmo il divenis alta oficisto en l'Aljeriana ministerio di industrio.

Sansal komencis skribar pos l'ocido di Mohamed Budiaf en 1992. Il minacesis persekutesor. Ilua debutanta romano "Le serment des Barbares" (1999) pri l'acenso di la fundamentalismo qua duktis al Aljeriana dekyara interna milito, obtenis diversa premii.

En 2003 Sansal desengajesis pro ilua kritiko pri la guvernerio. En 2005 aparis "Haraga", romano pri nemariajita muliera mediko qua sufris pro l'islamana represo. En 2008 aparis "Le Village de l'Allemand", rakonto sur bazo di vera historio, en qua Sansal komparis l'islamismo a naziismo.

Pro asistir internaciona festo en Israel ube il recevus premio por la romano  "Rue Darwin", on anulis la dono di premio Prix du monde arabe (Paris) en 2012. En 2019 Sansal partoprenis en manifesti kontre prezidanto Abdelazis Buteflika.

Novembro 2024 Sansal, retroveninte de Francia, arestesis en Aljeria da la rejimo. Decembro 2024 il aceptesis en hospitalo pro kancero. Il obtenis la Franca nacionaneso e decidis migrar a Francia. L'Europana Parlamento per majoritato di voti sustenis la rezoluciono en qua postulesis ilua nemediata libereso.

La 12ma di novembro 2025 Sansal liberigesis per prezidantala gracio da prezidanto Abdelmajid Tebun, pos intermediaco da prezidanto Frank-Walter Steinmeier di Germaniahttps://www.lemonde.fr/liberons-les-crayons/article/2025/11/14/boualem-sansal-enfin-gracie-et-libere_6653362_6598835.html.

Referi

Kategorio:Aljeriana skriptisti